Sådan gør du på Coursera

Studerende eller bare interesserede skal oprette sig med en profil på Courseras hjemmeside, og så kan de følge fx et af de danske kurser.

Kursernes varighed varierer, men typisk er det over en periode af syv uger. Og hver uge er der sat et vist antal timer af, og hver 'lektion' varer omkring en time.

Hver lektion består af flere forskellige ting som korte videoindslag, tekster, test, opgaver, billeder, grafikker osv. Og de studerende kan så sende hinanden tekster og evaluere, kommentere og diskutere med hinanden i et globalt forum oprettet til hvert kursus.

De studerende kommer ikke til en eksamen. Men de får kursusbeviser og standpunkter for deres deltagelse på nettet.

Og de kan så bruge kurset på deres cv, og nogle universiteter i USA er begyndt at anerkende kursusbeviser fra Coursera.